**SK**

Vyhlásenie o prístupnosti

EHSV sa zaväzuje zabezpečiť prístupnosť svojho webového sídla v súlade so [smernicou Európskeho parlamentu a Rady (EÚ) 2016/2102](https://eur-lex.europa.eu/legal-content/SK/TXT/?uri=CELEX:32016L2102).

Toto vyhlásenie o prístupnosti sa vzťahuje na stránku <https://www.eesc.europa.eu/en/>.

# Identita vyhlasovateľa

Európsky hospodársky a sociálny výbor

Rue Belliard 99

B-1040 BRUSEL

Belgicko

Kontakt: webeesc@eesc.europa.eu

# Stav súladu

Toto webové sídlo je v súlade s normami usmernení pre prístupnosť obsahu webových sídiel WCAG 2.0 a WCAG 2.1.

## Výsledky testovania

Audit webového sídla vykonala externá spoločnosť podľa kritérií noriem WCAG 2.0 a WCAG 2.1.

### WCAG 2.0

Audit webového sídla ukázal celkový 100 % súlad s kritériami normy WCAG 2.0 na úrovni jedného A a dvojitého A (AA) s týmto rozdelením:

* 100 % súlad s kritériami na úrovni A
* 100 % súlad s kritériami na úrovni AA

### WCAG 2.1

Audit webového sídla ukázal celkový 100 % súlad s kritériami normy WCAG 2.1 na úrovni jedného A a dvojitého A (AA) s týmto rozdelením:

* 100 % súlad s kritériami na úrovni A
* 100 % súlad s kritériami na úrovni AA

# Neprístupný obsah

## Obsah tretích strán

* **Informačný kanál na Twitteri**: EHSV ponúka na niektorých stránkach (napr. na stránke [predsedu EHSV](https://www.eesc.europa.eu/sk/about/political-organisation/eesc-president)) informačný kanál na Twitteri. EHSV nemôže upraviť zobrazený kód ani jeho formátovanie. Na tento obsah sa vzťahuje výnimka platná pre obsah tretej strany.
* Videá sú prehrávané priamo na stránkach v integrovanom prehrávači Youtube, čo môže mať isté nedostatky.

## Obsah webového sídla

Obsah uvedený ďalej predstavuje obsah upravovaný EHSV, ktorý nie je v úplnom súlade s pravidlami týkajúcimi sa prístupnosti.

### Multimediálny obsah

Webové sídlo EHSV ponúka početné videá. Tieto videá sa veľmi často uverejňujú na ilustratívne účely ako doplnenie článkov. Keďže nejde o ústredný obsah webového sídla a vzhľadom na ich veľký počet, usúdilo sa, že zabezpečenie ich prístupnosti by predstavovalo neprimeranú záťaž.

Niektoré videá neobsahujú žiadne titulky alebo sú v nich permanentné titulky, ktoré nemôžu byť vypnuté, resp. titulky nie sú v jazyku videozáznamu.

Všetky videá, ktoré boli predmetom auditu a ktoré umožnili vypracovať toto vyhlásenie, však majú textový prepis a EHSV pracuje na poskytnutí doslovného znenia v podobe štruktúrovaného textu aspoň pre všetky uverejnené videá vytvorené na informačné účely.

### Kancelárske dokumenty

EHSV pravidelne vydáva veľmi veľký počet kancelárskych dokumentov. Všetky dokumenty, ktoré sa v súčasnosti zverejňujú, vykazujú istý nesúlad (hoci tento nesúlad nie je prekážkou pri konzultovaní informácií).

Ide najmä o dokumenty, ktoré sú k dispozícii v časti [„Naša činnosť“](https://www.eesc.europa.eu/sk/our-work) („Stanoviská“, „Informačné správy“ atď.), ale aj v iných častiach (napr. „Aktuality“).

Vzhľadom na veľký počet už zverejnených dokumentov sa usúdilo, že zabezpečenie prístupnosti všetkých z nich by predstavovalo neprimeranú záťaž. EHSV však pracuje na vytvorení dostupného modelu, ktorým by sa umožnilo zabezpečiť súlad budúcich publikácií.

Niektoré súbory PDF (uverejnené najmä na stránke „Základné informácie“) nie sú prístupné. Ide o publikácie, ktoré sa v čase auditu považovali za archivované. Z tohto dôvodu sa na ne vzťahuje výnimka.

## Právo na nápravu

***Vyzývame používateľov, ktorí narazia na prekážku pri prezeraní akéhokoľvek takéhoto dokumentu alebo videa, aby sa obrátili na referenta EHSV pre prístupnosť, aby im čo najskôr poskytol prístupnú verziu požadovaného dokumentu.***

# Príprava tohto vyhlásenia o prístupnosti

Toto vyhlásenie bolo vypracované 27. septembra 2019.

Externá spoločnosť vykonala audit 30 stránok webového sídla pre všetky kritériá A a AA normy WCAG 2.0.

## Internetové stránky webového sídla, pre ktoré bolo vykonané overenie zhody

Audit sa týkal vzorky 30 reprezentatívnych stránok webového sídla. Auditovaná bola len anglická verzia stránok, aj keď sa vykonala oprava chýb v ostatných jazykových verziách a na mnohých stránkach webového sídla, ktoré neboli zahrnuté do tejto vzorky.

1. [Domovská stránka](https://www.eesc.europa.eu/en)
2. Navigačné menu
3. [Základné informácie](https://www.eesc.europa.eu/en/about)
4. [Predseda EHSV](https://www.eesc.europa.eu/en/about/political-organisation/eesc-president)
5. [Organizačná štruktúra](https://www.eesc.europa.eu/en/about/administrative-organisation/organisation-chart-administrative)
6. [Stanoviská (s kritériami výberu)](https://www.eesc.europa.eu/en/our-work/opinions-information-reports/opinions)
7. [Stanovisko](https://www.eesc.europa.eu/en/our-work/opinions-information-reports/opinions/eu-action-plan-2017-2019-tackling-gender-pay-gap)
8. [Publikácie (vrátane rozšíreného vyhľadávania)](https://www.eesc.europa.eu/en/our-work/publications-other-work/publications)
9. [Politika](https://www.eesc.europa.eu/en/policies/policy-areas/external-relations)
10. [Výsledok vyhľadávania](https://www.eesc.europa.eu/en/search/node/Agriculture)
11. [Všetky podujatia](https://www.eesc.europa.eu/en/agenda/our-events/events)
12. [Program – Deň európskej iniciatívy občanov 2018](https://www.eesc.europa.eu/en/agenda/our-events/events/eci-day-2018-working-together/programme)
13. [Tlačová správa](https://www.eesc.europa.eu/en/news-media/press-releases/securing-social-triple-rating-eu-requires-political-engagement-and-proper-funding)
14. [EHSV info júl 2018](https://www.eesc.europa.eu/en/news-media/eesc-info/092018)
15. [EHSV v sociálnych médiách](https://www.eesc.europa.eu/en/news-media/eesc-social-media)
16. [Mediatéka](https://www.eesc.europa.eu/avdb)
17. [Fotogaléria](https://www.eesc.europa.eu/en/avdb/galleries/civil-society-days-2018)
18. [Video Dni občianskej spoločnosti 2018](https://www.eesc.europa.eu/en/avdb/video/civil-society-days-2018)
19. [Kontaktujte tlačové oddelenie](https://www.eesc.europa.eu/en/news-media/contact-press-office)
20. [Prezentácia – skupina Pracovníci](https://www.eesc.europa.eu/en/members-groups/groups/workers-group)
21. [Organizácia – skupina Pracovníci](https://www.eesc.europa.eu/en/members-groups/groups/workers-group/organisation)
22. [Zoznam partnerských organizácií](https://www.eesc.europa.eu/en/members-groups/groups/workers-group/partner-organisations)
23. [Kontaktujte nás](https://www.eesc.europa.eu/en/contact/how-get-eesc)
24. [Mapa stránok](https://www.eesc.europa.eu/en/sitemap)
25. [Pracovné miesta](https://www.eesc.europa.eu/en/work-with-us/jobs)
26. [CESlink](https://www.eesc.europa.eu/ceslink/en)
27. [Rečníci](https://www.eesc.europa.eu/en/speakers/speaker-biographies)
28. [Podrobný postup](https://www.eesc.europa.eu/en/work-with-us/partnership/step-step-procedure)
29. [Predseda EHSV – Spolupracovníci](https://www.eesc.europa.eu/en/about/political-organisation/eesc-president/team)
30. [Video predsedu (permanentné titulky)](https://www.eesc.europa.eu/en/news-media/videos/leuropaebella-luca-jahier-conversation-innovative-minds-europe)

## Technické informácie o realizácii webového sídla a testovanie prístupnosti

### Technológie použité na realizáciu webového sídla

* HTML5
* CSS
* JavaScript

### Používateľskí agenti a podporné technológie použité na testovanie prístupnosti obsahu

Vykonali sa testy reprodukcie pre obsažné komponenty v týchto kombináciách:

* Firefox 69.1/NVDA 2019
* Internet Explorer 11 a JAWS 2018

# Spätná väzba a kontaktné informácie

Aby sme mohli zlepšiť prístupnosť obsahu, môžete nám napísať na uvedenú kontaktnú adresu a upovedomiť nás o problémoch, s ktorými ste sa stretli, alebo nás môžete požiadať o prístup k informácii alebo dokumentu, ktorý nie je prístupný. Odpovieme Vám čo najskôr.

webeesc@eesc.europa.eu

# Vynucovacie konanie

Ak zistíte nedostatočnú prístupnosť, ktorá Vám bráni v prístupe k obsahu alebo funkčnosti webového sídla, informujete nás o tom a v primeranom čase od nás nezískate uspokojivú odpoveď, máte právo podať sťažnosť [európskemu ombudsmanovi](https://www.ombudsman.europa.eu/sk/make-a-complaint):

* podaním [sťažnosti online na webovom sídle európskeho ombudsmana](https://www.ombudsman.europa.eu/sk/make-a-complaint)
* [zaslaním vyplneného formulára poštou](https://www.ombudsman.europa.eu/sk/make-a-complaint):

European ombudsman

1 avenue du Président Robert Schuman

CS 30403

F-67001 Strasbourg Cedex

Jean-Pierre Villain, správca Access42